CELEX: 62011TN0564
Language: bg
Date: 2011-10-28 00:00:00
Title: Дело T-564/11: Жалба, подадена на 28 октомври 2011 г. — Farage/Парламент и Buzek

28.1.2012   
            
            
               BG
            
            
               Официален вестник на Европейския съюз
            
            
               C 25/53
            
         
      Жалба, подадена на 28 октомври 2011 г. — Farage/Парламент и Buzek
      (Дело T-564/11)
      (2012/C 25/105)
      Език на производството: английски
      
         Страни
      
      
         Жалбоподател: Nigel Paul Farage (Брюксел, Белгия) (представител: P. Bennett, Solicitor)
      
         Ответниици: Европейски парламент и Jerzy Buzek (Брюксел, Белгия)
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени решението на председателя на Европейския парламент г-н Jerzy Buzek от 2 март 2010 г., с което на жалбоподателя се налага лишаване от право на надбавка за дневни разходи за десет дни, както и решението на Бюрото на Европейския парламент от 24 март 2010 г. и на председателя на Европейския парламент от 31 август 2011 г., с което искането на жалбоподателя за парламентарен имунитет се обявява за недопустимо; и
               
            
                  —
               
               
                  при условията на евентуалност, обявяване, че никое от посочените по-горе решения не е действително или е трябвало да се приема.
               
            
         Правни основания и основни доводи
      
      В подкрепа на жалбата си жалбоподателят излага четири правни основания.
      
                  1.
               
               
                  Първо правно основание, с което се твърди нарушаване на член 8 от Протокол (№ 7) за привилегиите и имунитетите на Европейския съюз (ОВ С 84, 2010 г., стр. 99), тъй като речта на жалбоподателя от 24 февруари 2010 г. е била произнесена в качеството му на член на Европейския парламент. Поради това въпросната реч е изразила политически възгледи и е от първостепенно значение член на Европейския парламент да може да се изказва свободно.
               
            
                  2.
               
               
                  Второ правно основание, с което се твърди нарушаване на свободата на изразяване на мнение, тъй като не е отчетен по подобаващ начин член 9, параграф 3 от Процедурния правилник на Европейския парламент (ОВ L 116, 2011 г., стр. 1).
               
            
                  3.
               
               
                  Трето правно основание, с което се твърди нарушаване на правото на независим и безпристрастен съд, заложено в член 6 от Европейската конвенция за защита на правата на човека и основните свободи, тъй като всяко участие на председателя на Парламента в процеса по вземане на решения във връзка с конкретния проблем или на всеки друг, който е присъствал на пленарното заседание от 24 февруари 2010 г. и е изразил становище, лишава такова лице от право да участва в този процес.
               
            
                  4.
               
               
                  Четвърто правно основание, с което се твърди неточност в тълкуването на член 152, параграф 1 и член 153 от Процедурния правилник на Европейския парламент, тъй като предвидените в последната разпоредба санкции трябва да се тълкуват в контекста на встъпителния текст на разпоредбата, отнасящ се преди всичко до сериозни нарушения на реда или смущаване на работата „… в нарушение на принципите, предвидени в член 9…“.